294 



u gradu za malo novaca, pošto se svak otimljaše kupiti nepo- 

 znate divljači. 



Lopućski lovci opaziše ovom prigodom da se je ptica rado 

 svraćala u kupušnjake, iliti na vrpe gnoja, koje se nalaze tamo 

 amo po zemljama maslinom nasagjenim, (kojim je stablom, može 

 se reći, gotovo i vas otok pokriven). I to je naravno, pošto, ova 

 ptica, vrlo rado jede kupus i takogjer crve, a navlas ove posljedne, 

 dok je u svoje mlado doba. 



Stari lovci, lopućski u obće žitelji tvrde, da se ova vrsta 

 ptica nije nikad na otocima do sada vidjela. 



Tijekom gori navedenijih slučaja javiše mi cijenjeni moj 

 prijatelj, gosp. Ivo Vuletić, bivši do nazad malo c. k. sudac u 

 Metkovićima, da dne 24. rečenog januara, uslijed strašne zime, 

 koja onamo vladaše onih dana, bijahu opažena 4 komada „diblje 

 tuke" blizu samih Metkovića. Rečeni gosp. Vuletić primi vijest 

 o njima bivši u lovu, i brže bolje krene put njih, ali ne nagje 

 ih, pošto, kako mu kazaše, bijahu poplašene od lovaca ni malo 

 vještih ovome lovu. Rečeni gospodin javi mi takogjer, da, od 

 god. 1880. do sada, ne vidje se ova ptica u onomu mjestu; dakle 

 se prikaza, od prilike u Metkovićima, nakon 11 godina. 



Napokon u blizini Stona, koncem istoga mjeseca vidje se, 

 nije mi poznato uprav koliko komada, (2 — 4?) ove vrsti, i to po- 

 slije 3 godine, pošto, kako mi kazaše, onda, gosp. A. Oberster 

 c. k. kapetan, god. 1888. bijahu onamo (u Ponikvam) ubivena 

 2 primjerka spomenute vrste. — Takogjer se cijeni da u Župu i 

 na Bosanku dogje po koji primjerak; dapače i na Pločama (pred- 

 gragju u istoku kod sama Dubrovnika) tvrde, da se je vidio jedan 

 eksemplar dne 14. Februara, kada trajaše silni istočni vjetar, nu 

 za ova tri posljednja slučaja, ne mogu jamčiti sa svom sigur- 

 nosti, jer kako onih dana lovačke glave bijahu pune „dropalja", 

 „dibljih indijota", tako ništa lašnje da, neznalicama nadasve, bude 

 se katkad svidjela u guski prva od rečenih ptica ; a gusaka baš, 

 kako gore rekoh, bijaše njekoliko kroz navedene dane. 



